EU ยังไม่ส่งสัญญาณปลดใบเหลือง-แต่พอใจการแก้ปัญหา IUU ของไทย
EU พอใจการแก้ปัญหา IUU ของไทย แต่ยังไม่ส่งสัญญาณปลดใบเหลือง-พร้อมขอให้ขอให้ไทยดำเนินการให้ดีที่สุด และขยายการแก้ไขปัญหาการค้ามนุษย์ไปยังแรงงานทุกกลุ่ม ไม่เพียงเฉพาะการประมง ซึ่งไทยได้วางกรอบเวลาอีก 2 - 3 สัปดาห์ และจะแก้ไขปัญหาด้านการบังคับใช้กฎหมายให้เห็นผลมากยิ่งขึ้น
22 ม.ค. 2559

พล.อ.ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม เปิดเผยภายหลังการหารือกับผู้แทนสหภาพยุโรป (อียู) ที่นำคณะที่ปรึกษาการทำประมงผิดกฎหมาย หรือ ไอยูยู ฟิชชิ่ง (IUU Fishing) ว่า หลังจากการพูดคุย ผู้แทนสหภาพยุโรปมีความพอใจ และชื่นชมการแก้ไขปัญหาที่มีความคืบหน้าไปมาก แต่จากนี้ควรแก้ไขปัญหาให้เป็นไปอย่างยั่งยืน ไม่ให้เกิดขึ้นอีกในอนาคต
ขณะที่อียูไม่ได้ส่งสัญญาณจะปลดล็อกใบเหลืองให้ไทยหรือไม่ แต่ขอให้ไทยดำเนินการให้ดีที่สุด และขยายการแก้ไขปัญหาการค้ามนุษย์ไปยังแรงงานทุกกลุ่ม ไม่เพียงเฉพาะการประมง ซึ่งไทยได้วางกรอบเวลาอีก 2 – 3 สัปดาห์ และจะแก้ไขปัญหาด้านการบังคับใช้กฎหมายให้เห็นผลมากยิ่งขึ้น
ทั้งนี้ พล.อ.ประวิตร ได้ขอบคุณเจ้าหน้าที่ทุกฝ่ายที่ร่วมกันแก้ไขปัญหา และจากนี้ขอให้ปฏิบัติหน้าที่อย่างเข้มข้นมากขึ้น